Adrenalin (album)

Adrenalin ialah album studio kedua Faizal Tahir sepanjang kerjayanya dalam bidang nyanyian dan rakaman muzik. Album ini keluar terdahulu dalam bentuk album mini muat turun digital di perkhidmatan muzik Internet dan mudah alih terpilih pada akhir tahun 2009, sementara menunggu lagu-lagu lain untuk album selengkapnya. Akhirnya, album Adrenalin telah siap dan dikeluarkan dalam bentuk CD lengkap pada 11 Mac 2010, terbitan Monkey Bone Records.

Album ini menerima pencalonan Album Rock Terbaik di Anugerah Industri Muzik ke-17 yang diadakan pada Mei 2010. Bagaimanapun, adalah diingatkan bahawa tempoh kelayakan album untuk AIM17 adalah keluaran 1 Januari hingga 31 Disember 2009, maka timbulnya kemusykilan sesetengah pihak mengenai kelayakan album ini. Faizal membalas kemusykilan itu dengan keluaran digital awal-awal sebagai penjelasan.

Senarai Runut

Produksi
Album ini diterbitkan oleh Audi Mok dari re:PLAY Music Sdn. Bhd., juga sebagai penyusun, perakam, dan penggubah. Ini juga merupakan album terbitan bersama Faizal Tahir sendiri. Penerbit eksekutif untuk album ini ialah Ahmad Izham Omar, Lam Swee Kim, dan Jacynta Au - Yong dari Monkey Bone.

Album ini telah menjalani proses rakaman dan mixing di FUSE, Petaling Jaya, Malaysia. Jurutera rakaman bantuan termasuklah Wong Seng Jinn, Wong Chee Meng, Jessica Chong, Li On, dan Freddy Nee, semua dari FUSE. Pam Yuen dan Shazee Ishak bertindak selaku pembantu produksi bersama Nikki Palikat sebagai pemberi tajuk kepada lagu dan jurutera mastering, Nick Lee dari The Ark Studios, Kuala Lumpur, Malaysia.

Anugerah

Rujukan

Album Malaysia tahun 2010
Album Faizal Tahir